
El la redaktejo... 





Karaj, 

jen la nova evento 
en la vivo de nia 
Asocio. Temas pri 
la ĵusa apero de 
PIV 2005, kiun 
ni sukcesis eldoni 
dankealviahelpo. 
Per tio SAT daŭre 
plenumas sian kulturan rolon. En 
la sama numero vi trovos tre diver- 
sajn artikolojn kaj opiniojn de niaj 
gekamaradoj. Ni alproksimiĝas al 
somero kaj nia kongreso kiu ok 
ĉijare multe pli frue ol kutime. Do 
necesas tuj aliĝi ĉar ĝi certe estos 
unu el la plej gravaj kongresoj pro 
decidoj kiuj devos esti alprenitaj. Se 
SAT e: 
ĉar via ĉeesto kaj aktiva partopreno 
povos esti decidiga. Do, ne hezitu, 











s grava por vi, nepre venu 


ĉar krom seriozaj laboroj vi ĝuos 
belan kulturan kaj distran progra- 
mojn en bela kaj gastema urbo. 

PIV 2005 


ĵus aperis 











Dum sia vizito al la SAT- 


idejo, nia amiko Petro Chrdle pridiskutis 
kun du PK-anoj pri la ekstera koloro de la nova PIV. Tre atente la triopo 


ekzamenis diversajn kolore- 
blecojn kaj fine oni elektis la 
bluan (vidu la foton maldeks- 
tre). 

Nun la PIV 2005, korektita 
kaj renovigita estas aĉetebla 
ĉe diversaj libroservoj kaj evi- 
dente ĉe SAT. La vendoprezo 
estas 80 € -r afrankokosto. 





























Daŭre eblas aĉeti la 
eldonon de la jaro 1987 je tre 
favora prezo: 30 €. Tiuj kiuj 
tute ne posedas Plenan Ilus- 
trian Vortaron aĉetu 
ĝin. Vi povas fari donacon al 
viaj geamikoj el nepagipovaj 
landoj, aŭ kiuj ne povas, faru 
al si mem tian donacon. Ĝi 
daŭre estas aktuala kaj uze- 
bla. Ĉiu serioza esperantisto 
posedu tiun nemalhaveblan 
vortaron. 





nepre 





ATENTIGO AL NIAJ KUNLABORANTOJ 


Ni petas ĉiujn niajn kunlaborantojn sendi al ni siajn tekstojn ĉu per la 
reto en la formato de teksto aŭ sur la CD en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn teks 
tojn per la sistemo x (cx = ĉ, sx=$ ktp) ĉar tio ebligas al ni facile transformi 
la tekston en normalan Esperanton. 
ilin normale. Dankon 


Se vi sendas tekstojn surpapere, vi tajpu 
La Redakcio 

Kiel funkcias la tutmonda merkat-ekonomio ? 


Konciza resumo por nefakuloj 
Rapida skizo, bazita sur prelego de Suzan GĜor$, vicprezidantino de ATAK, kiun mi aŭskultis en 
la lernejo kadre de kurso pri bioetiko. 


Kio estas tutmondiĝo ? 

Jen bela vorto, lerte elektita, kiu 
donas la impreson pri harmonia 
paca unuiĝo de la homaro. Tial 
necesas ĝin pli precize difini. Laŭ iu 
grava kompaniestro, la tutmondiĝo, 
“estas la libereco por lia grupo 
investi ĉie laŭplaĉe, estante kiel eble 
malplej ĝenata de la socialaj leĝoj”. 
La cent plej gravaj transnaciaj 
entreprenoj regas la ĉefan parton de 
la merkato. Dua grava motoro estas 
la financaj grupoj : grandaj bankoj, 
asekurkompanioj, akcimakleristoj, 
ktp... Ĉiuj tiuj kontrolas 28 000 000 
000 000 dolarojn. Sed nur 1096 el 
tiu sumo reprezentas la du trionojn 
de la valoro de ĉiuj borse kotaciitaj 
entreprenoj en Sudameriko, kaj 
tri kvaronoj de ĉiuj aziaj (escepte 
de la japanaj) La pezo de tiuj 
entreprenistoj sur la lokaj merkatoj 
estas tiel granda, ke kiam ili 
decidas foriri, por investi en alia pli 
profitodona loko, ilia foriro provokas 
la disfalon de jam malstabilaj lokaj 
merkatoj. Tio okazis en 1995 en 
Meksikio, kaj en 1998 en Suda 
Azio. Nur Ĉinio kaj Malajio eskapis 
el tio, malpermesante la eliron 
de la kapitaloj. Tiuj transnaciaj 
entreprenoj havas fortajn ligojn 
kun la registaroj, kvankam pli 
kaj pli multaj entreprenestroj iĝas 
ministroj aŭ eĉ prezidantoj (Buŝ 
en Usono, la frato de Sarkozi, 
franca eksministro pri ekonomio, 
nun prezidanto de la reganta partio 
(UMP) , estas la vicestro de la 
mastra sindikato MEDEF...). Tiuj 
fortaj ligoj faciligas la alprenon de 
decidoj utilaj al la pligrandigo de la 
entreprena profito, sed la transnaciaj 
entreprenoj mem tute ne interesiĝas 
pri landa regado, ĉar tio alportas 
neniun profiton. Ili nur bezonas 
politikan situacion sufiĉe stabilan 
por ne perturbi la merkaton. 





Kio estas la 


celo de ekonomio ? 
Oni povus naive kredi, ke ĝi estas la 
studado de la plej efika maniero por 

kontentigi la homajn bezonojn. Sed 
la granda plimulto de la liberaluloj 
senhonte konfesas, ke la ĉefa celo 
de ekonomio estas la kreskigo de 
la profito kaj de la « valoro por la 
akciuloj». La TTT-ejo de Merryl 
Lynch (meril linĉ) parolas pri 7 700 
000 personoj « kun alta valoro », por 
kiuj laboras la tutmondaj ekonomiaj 
strukturoj. 


Kiu diktas la 

mondajn regulojn ? 

Pri ili respondecas la Monda Banko 
kaj la Internacia Mona Fonduso. Tiuj 
du organizoj estis fonditaj antaŭ la 
fino de la Dua Mondmilito, kun milde 
progresema celo, inspirita de la ideoj 
de Kejnso : ili celis prunti monon 
al la deficitaj landoj por helpi al ili 
plu partopreni en la monda komerco. 
Tamen, en la fino de la 70aj jaroj, 
la landoj el la suda duonsfero tro 
multe pruntis kaj ne reinvestis tiun 
monon en produktipovaj strukturoj, 
grandparte ĉar la subvencioj estis 
kaptitaj de mafiaj “elitoj”, kiuj 
resendis ĝin al svisaj bankoj. Tiam 
la landoj el la Nordo decidis pri 
programo de struktura reĝustigo, 
konata sub la nomo de Vaŝingtona 
interkonsento: ĝi pruntis monon 
kun tre altaj interezoj por malebligi 
la inflacion, kaj puŝis tiujn landojn 
al eksportado. La problemo estas, 
ke se ĉiuj landoj eksportas la samajn 
varojn, laprezoj kompreneble sinkas : 
tio provokis la senhaltan malriĉigon 
de tiuj landoj, kvankam la elitoj 
prosperis aĉetante malmultekoste la 
privatigitajn entreprenojn. La rezulto 
estis katastrofa por la plimulto de la 
popolo. Alia rezulto de tiu strategio 
estas, ke la proporcio de freŝe 
alvenintaj mafiaj elementoj en la tiel 
nomata « elito » ne ĉesas kreski. 

La monda organizo pri komerco 
(MOK) fiksas la internaciajn 
komercajn regulojn. Inter tiuj reguloj 
troviĝas la malpermeso pristudi la 
devenon de varo, kiu ebligus al la 
klientoj elekti ilin laŭ etikaj, kaj ne 
pure merkataj konsideroj. Pro tiu 
regulo la eŭropanoj estis punitaj pro 


la rifuzo importi bovaĵon el bestoj 
nutritaj per kreskhormonoj. La 


puno estis takso kontraŭ la franca 
fromaĝo Rokforo. Tio provokis la 
koleron de francaj ŝafbredistoj, kiuj 
ne komprenis kial oni punas ilin pro 
afero rilata al bova viando. Sed ĉar 





Joze Bove 


neniel eblis kontesti tiun proceduron, 
anoj de unu el la terkulturistaj 
sindikatoj, gvidataj de Ĵoze Bove, 
malmuntis MakDonaldan vendejon 
por protesti kontraŭ tiu arbitra 
decido. 

La reguloj de MOK ĉiam favoras 
la transnaĉiajn entreprenojn. Fakte, 
la liberalismo, kiu pretendas batali 
kontraŭ ĉiuj komercaj baroj, estas 
subtenatadeampleksaregularo rigora 
kontraŭ subpremataj ekspluatatoj. 





Liberalismo 

kaj naturprotektado 

Unu el la fundamentaj dogmoj de 
la ekonomia liberalismo estas, ke 
la ekonomia kreskado solvas ĉiujn 
problemojn per la mirakla efiko 
de «nevidebla mano» - « natura 
meĥanismo » de la kapitalismo laŭ 
iuj, « Providenco » (= Dio)laŭ aliaj. 
Fakte, la « nevidebla mano », favora 
nur al riĉaj kapitalposedantoj, havas 
kiel naturan efikon pliriĉigi riĉulojn 
kaj plimalriĉigi malriĉulojn. Ĝi kreas 
novajn «bezonojn », do novajn 
laborpostenojn por produkti tiujn 
varojn. La hoko en la ezoko estas, 

ke senlima kreskado sur planedo, 
kies riĉaĵoj nepre estas limigitaj, 
levas kelkajn problemojn. Nun 
la problemo atingas tre danĝeran 
nivelon, ĉar la homo vere iĝis kapabla 
komplete detrui sian vivmedion per 
senpripensa troekspluatado de la 
riĉaĵoj, kiuj ne plu havas la tempon 
reproduktiĝi. Nun ne plu temas nur 
pri certigo de decaj vivkondiĉoj por 
la ekspluatatoj, sed eĉ pri pluvivo 
de la homaro entute. Tial la aktiva 
batalo kontraŭ la kapitalisma sistemo 
iĝas pli urĝa ol iam ajn antaŭe. 


Kiel kontraŭbatali tion ? 

Ne estas malfacile imagi solvojn 
por la tutmondaj problemoj. La 
malfacilaĵo estas la aplikigo de ĉiuj 
brilaj ideoj. Necesas krei sufiĉan 
fortorilaton por postuli la aplikigon 
de decidoj, kiuj rekte kontraŭas la 
interesojn de la reganta klaso. Ĉiuj 
sociaj progresoj estis atingitaj per 
sociaj bataloj. Povas esti, ke troviĝas 
kelkaj bonkoruloj inter la mastroj, 
sed la fundamenta problemo estas 
la ekzisto de klaso de posedantoj, 
kiuj nepre volas konservi la 
produktorimedojn, sub la preteksto, 
ke la stulta popolo neniam estos 
sufiĉe matura por regi sin mem. 
( Mi substrekas tiun frazon, kiu 
klare indikas, ke la ATAK movado 
estas senambigue KLASBATALA, 
eĉ se tiu vorto fortimigas multajn 
novulojn, kiuj kredas, ke ili estos 
pli «allogaj» forgesante sian 
parencecon kun la tradicia socialisma 
movado, makulita per sango kaj 
diversspecaj perfidoj) Praktike 
necesas krei sufiĉan fortorilaton, kiu 
bremsos la aspirojn de la reganta 
klaso. Neniam en la historio la 
laboristaro akiris avantaĝojn sen 
batalo. Tiun rezistan fenomenon 
oni nomas « klasbatalo », ĉar ĉefe 
temas pri la batalo inter du klasoj : 
ekspluatantaj klasoj, kiuj nepre 
bezonas kreskigi sian kapitalon, kaj 
ekspluatataj klasoj, kiuj simple nur 
bezonas vivi. Unu el la ĉefaj rimedoj, 
proponitaj de la ATAK-movadanoj, 
estas impostado de la translandaj 
kapitalmovoj, cele al redistribuado 
de la riĉeco. Tiu imposto donis ĝian 
nomon al la movado mem laŭ la 
nomo, « Tobin », de la aludinto (kiu 
poste surpriziĝis, ke lia aludo estas 
prenita kiel propono). 

s 


Iom jukis min la aserto de S. Ĝorĝ, 
ke « Eŭropo havas respondecon por 
esti la pinto de tiu nova kontestado. » 
Denove aŭdiĝas la malnova konfuzo 
inter universalaj valoroj pri homaj 
rajtoj, kaj la loko kie ili sukcesis 
relative bone disvolviĝi. Jen tipa 
ekzemplo de nova eŭropskala 
naciismo, kiu klopodas kredigi, ke 
la bonaj eŭropanoj, sciante pli bone 
ol la aliaj kiel efike batali kontraŭ la 
kapitalismon, devas transdoni sian 
solvon al la cetero de la homaro. Ĉu 
do pensantaj homoj ne ekzistas alie 
en la mondo ? 


Kia estonteco por la 


ATAK-movado ? 

Suzan Ĝorĝ jese respondis al mia 
demando, ĉu ŝi konsideras ATAKon 
kielspeconde novasocialdemokratio. 
Tio klare montras la limigon 
de tiu movado. Jam delonge la 
socialismaj aŭ komunismaj partioj, 
kiuj apartenas al la registaroj, ne plu 
meritas sian nomon, ĉar ili ne plu 
celas la abolon de la kapitalismo per 
reformoj de la ŝtataj regularoj, sed 
nur la mildigon aŭ « humanigon » 
de la homekspluatado. Tiu ĉi 
movado almenaŭ montras klare 
la neakordigeblon de kapitalisma 
sociordo kun mondo, en kiu la riĉaĵoj 
estus egale disdonitaj al la homoj. 
Grava forto de tiu ĉi movado estas 
ĝia eduka kaj kleriga karaktero. Jam 
delonge la tradiciaj politikaj partioj 
plejparte rezignis pri tiu flanko de la 
laboro. Tamen oni povas demandi 
sin kiu havos la privilegion kleriĝi, 
kiam la lingva problemo estas tute 
prifajfata. Sed ĉiuokaze, la ekzisto de 
tia movado, kiu penas prikonsideri 
la problemojn laŭ tutmonda skalo, 
kaj ne strebas al povoalpreno en 
iu landog kiel la tradiciaj politikaj 
partioj, estas bonvena. Tio almenaŭ 
utilas kiel parta kontraŭpezo al la 
klopodoj de la novdekstraj movadoj, 
kiuj same preferas agadi ekster la 
tradicia politika scenejo, kaj eĉ 
logas « maldekstrulojn» per lerte 
ellaborita vortumado (vd SRon 2003 
por pliaj detaloj). 

Tre amuzis min la preskaŭ indigna 
reago de Suzan Ĝorĝ, kiam mi 
menciis la anarĥiistojn, kiuj jam 
inklinas al la apartiĝo disde la cetero 
de la alimondistoj, konsiderante ke 
tiuj ĉi jam submetiĝas al la postuloj 


de la « granda kapitalo ». Ŝiaj ĉefaj 
argumentoj estis, ke «ili ne estas 
multnombraj » (alivorte : ni fajfas pri 
la ideoj de la minoritatoj, eĉ en niaj 
vicoj... meditinde por la naivuloj, 
kiuj kredas, ke Esperanto ricevos 
subtenon de tia movado...). Do tiuj, 
kiuj timas ke ATAK konkurencas 
SATon per sia supertendececo 
trankviliĝu. Ŝi poste klopodis klarigi 
al mi, ke la ATAK movado absolute 
rifuzas kunlabori kun perfortemuloj ! 
Ĉu do tiel klera persono vere kredas, 
ke anarĥiismo limiĝas al senpripensa 
bomboĵetado ? 
SAT certe havas ion por lerni el 
la alimondismaj movadoj, kiuj 
kapablas veki la ĝeneralan intereson 
pri solvo de la sociaj malegalecoj, 
kaj certagrade plenumas valoran 
klerigan laboron. Sed ni ne postsekvu 
ilin kredante, ke ili konsistigas 
panaceon. La tradicia strukturo de 
SAT donas al ĝi bazdemokratiajn 
avantaĝojn, kiujn verŝajne eĉ ne 
prirevas la ceteraj alimondistoj. Ni 
do plu fosu nian sulkon, klopodante 
altiri ĉiujn bonvolemulojn al ĝi ! 
Vinko Markov 





Menskateno 


Tutsole en sia ĉambreto 

Kun nur studlibroj sur ferbreto 
Infano preskaŭ dekokjara 
Sopiris al la hejm' plej kara. 


Spit' la studad' por task' merkreda 
Car pri sukceso plu senkreda 
Memoras pri la dir' de Panjo 
Zorgas pri l'poezi-semajno 


Sed konscienc-riproĉo venas 
La verkon de la knab' venenas 
Li post tristrofa provribelo 
Devas re al la studmalhelo... 


Vito Markov 

IOM PLI PRI 
DIEGO GARCIA 


En n-ro 1196 de Sennaciulo 
aperis tre interesa artikolo titolita 
«Cunama katastrofo en Suda Azio». 
En ĝi oni komentis la neeblecon averti 
la viktimojn pro la rapideco laŭ kiu 
moviĝis la cunamo kaj mencias la 
fakton ke estis neniu vundito inter 
la militistoj de la usona militbazo en 
insulo Diego Garcia. 

Releginte diversajn informojn 
aperintajn en la gazetaro mi decidas 
skribi kelkajn liniojn por aldoni al 
tiu artikolo iom pli pri tiu jam fifama 
insulo, 

Laŭ tiuj informoj viktimoj 
de la cunamo denuncas la Usonan 
Meteologian Servon ĉar sciante 
alvenon de la katastrofo ili faris nenion 
por averti la frapotajn landojn kaj tiel 
eviti la morton al miloj da homoj. 
Kiel pruvo oni mencias la fakton ke la 
usona militbazo en Diego Garcia estis 
avertita pri alveno de la ondego. Ĝi 
atingis la insulon post kvin horoj kaj 
tio ebligis savon al la militistaro. Jen 
demando, se estis maniero kaj tempo 
por averti la usonan militbazon kial oni 
ne faris samon rilate aliajn landojn? 

Alia afero rilatanta Diego 
Garcia-n estas ties uzo kiel sekreta 
prizono. Diversaj organizoj „jam 
denuncis ke tiu militbazo estas ĉenero, 
kune kun Guantanamo kaj Bagram en 
Afganio, de reto establita de la usonaj 
sekretaj servoj por enkarcerigi homojn 
juraj garantioj tra la tuta mondo. 
Eble ekzistas multaj tiaj pri kiuj oni 
ankoraŭ nenion scias sed pri kio ni 
jam legis estis pri la torturoj kiujn 
suferigas la usonaj okupaciantoj al ties 
enkarcerigitoj. 

Diego Garcia estas do alia 
fifama ekzemplo de la imperiisma 
politiko de Usono, kiom karaj estas 
por ĝi siaj soldatoj kaj kiom malmulte 
valoras la cetero de la homaro kaj ties 
rajtoj. 





Nikolas Xil Carvalho (34316) 


„ AIDOSO EN 
AŬSTRALIO 


Kvankam aidoso ankoraŭ 
ekzistas en Aŭstralio, ĝi ne plu 
disvastiĝas same kiel antaŭ 15 aŭ 20 
jaroj. 

Pro la reklamoj pri volontuloj 
de la Viktorio Aidoso Konsilio en 
magazenoj kaj televido, kaj la kuraĝigo 
de amiko, kiu jam estis volontulo, mi 
volontulis post emeritiĝo, pensante ke 
tiel mi povas redoni mian helpon al la 
socio. Mia amiko prezentis min al la 
regiona oficisto de la okcidenta parto 
de Melburno. 

Antaŭ 15-20 jaroj estis pli 
ol 400 volontuloj en Melburno Nun 
restas nur ĉirkaŭ 200 (4-jaruloj aŭ pli, 
plejparte emeritoj) ĉar dank'al novaj 
bonaj medikamentoj ne tiom multe da 
malsanuloj estas tiom handikapitaj ke 
ili ne kapablas piediri, kuiri aŭ veturi 
per publikaj transportiloj. 

La aidoso malsanuloj 
renkontigas en speciala sancentro 
en Fairfield Domo, kiu similas al 
malsanulejo. Tie troviĝas psikologoj 
kaj konsilistoj. La volontuloj ne nur 
helpas ilin fizike sed ankaŭ kondutas 
sin kiel amikoj. 

Tiun pozitivan rezulton oni 
atingis per informado kaj edukado. 
Gravas ke misinformoj kaj antaŭjuĝoj 
estu forigitaj, ke neniu plu kredu ke 
aidoso disvastiĝas per manpremo, uzo 
de sama kulero, forko aŭ telero kiel 
malsanulo. Gravas ke la malsanuloj 
ne estu diskriminaciitaj, ĉar aidoso 
sendistinge frapas. Tiucele la 
volontuloj disdonas informflugfoliojn 
kaj kondomojn en publikaj necesejoj 
David, kiu mem suferis pro aidoso 
dum 20 jaroj eldonis libron pri sia 
vivo, kiu estis vaste diskonigita 
inter alie pere de populara televida 
programo SBS, Unu virino, Michelle, 
regule vizitas mezlernejojn por paroli 
pri aidoso kaj sekura seksumado. 

Kelkaj aŭstralianoj faras la 
saman laboron en aziaj landoj, ĉefe 
la informlaboron : preventi kaj eduki 
estas la magiaj vortoj. 

Se la situacio pliboniĝis en 
Aŭstralio, certe ĝi povos pliboniĝi 
ankaŭ en aliaj partoj de la mondo. Mi 
aparte pensas pri Afriko kaj la terura 
priskribo farita de la instruisto, Oliver, 
kiu venis de Zimbabvo por instrui 
kadre de nia lasta somerkursaro en 
Adelajdo. Ĉu lukto kontraŭ aidoso ne 
estas parto de nia klasbatalo? 


Laszlo Farkaŝ 








Akra plumo 


GERMANAJ 
VIRTOJ EN LA 
NEĜO 


el la gazeto Nova Germanio: 
12/13.03.2005 
De Tomaso Wieczorek 


Neniam niaj biatlonistoj estis tiom 
valoraj kiel nun. Estas ne nur tiel, 
ke la nombro de la senlaboruloj 
kaj malriĉuloj same kreskas, kiel la 
energiprezoj — du semajnoj antaŭ 
Pasko ankaŭ ĉe la vetero pri printempo 
ne estas eĉ aludo. 

Normale sportaj sukcesoj helpas nin 
en tiaj situacioj al pli bona humoro. 
Sed anstataŭ tio ni travivas koruptajn 
ludgvidistojn, preskaŭ kompletan 
fiaskon en la piedpilka Eŭropa 
Ĉampionado, sinkflugon de niaj 
famaj skiagloj kaj eĉ fuŝstarton de 
nia tiom perfekta Ŝumi. Kiel bone 
tio estas, ke ni havas almenaŭ nian 
paradosporton biatlono, pli precize 
dirate, nian ministron por defendo, 
nian Peter Struck, Neniu aktiva servo 
en eksterlando estis iam tiom sukcesa, 
kiel la nuna ĉe la Mondĉampionado 
en Hochfilzen. 

La precipa signo kaj sukcesosekreto 
estas la korpusa spirito. Se parto 
el ili ne havas bonan tagon, la alia 
superatutas sin mem. Ĉe la trejnistoj 
stabserĝento Frank Ullrich povas 
esti tre kontenta pri ĉefserĝento 
Michael Greis, kaporalo Ricco Gro8, 
ĉefserĝento Andreas Birnbacher, 
staba subofciro Daniel Graf kajla 
profesia sportisto Sven Fischer (laŭ 
proraj eldiroj „finance sendependa“). 
Sed ankaŭ la inobataliono de trejnisto 
Uwe Miibiggang, nome ĉefserĝento 
Andrea Henkel, kaporalo Katrin 
Apel, kaporalo Kati Wilhelm, staba 
subofociro Simone Denkinger, kaj la 
Federacia limprotekta policĉefmajstro 
Uschi Disl entuziasmigas la adeptojn 
kaj donas al la junularo stimulan 
ekzemplon. 

La mesaĝo estas tiu: Kiu ne permesas 
frustraciojn al si, ankaŭ en tempoj de 
krizo povas havi sukceson. Estu do 
ne kiel la granda amaso de la infanoj: 
senedukitaj, daŭre plendantaj, sen 
perspektivo pri laboro kaj plenaj 
de futurtimo. Prefere estu kiel niaj 
biatlonistoj: diligente, persista, 
celkonscia, celtrafa! 








Tradukis Donjo £t Cez! 


83 - 


KIO 
PRI SAT EN 
HISPANIO? 





De temp' al tempo aperis en “Sennaciulo” kaj ĝenerale 
en la SAT-medio diversaj informoj pri la movado ligata al SAT 
en la hispana regno, kelkfoje rilate al agadoj, sed plejofte al 
konfliktoj. Evidentiĝas tamen ke la okazintaĵoj kiuj kondukis 
al la ekzisto de. du asocioj kiuj sin konsideras membroj de la 
laborista Esperanto-movado, restas konfuzaj por multaj SAT- 
anoj, inter kiuj ankaŭ multaj kun respondecoj en la SAT-organoj, 
ĉar aliel oni ne komprenas kiel la informoj pri konfliktoj daŭras 
kaj eĉ kreskas. Tio ne estus la volo de la subskribantoj de tiu ĉi 
artikolo, membroj de la asocio nomata ĝuste SAT-en-Hispanio, 
kiuj estus preferintaj ke oni sciu nur pri niaj agadoj favore al 
Esperanto kaj specife al la laborista movado. Eble pro tio ni 
neglektis la eksplikon de la fono kiu kondukis al la en multaj 
sencoj bedaŭrinda situacio, kun la sekvo ke la afero plu treniĝas, 
kun risko de paralizo en la agado de SAT mem. 


Ni memoru iom la historion, sen troaj detaloj, por scii 
pri la fono. Kiel estas konate, la nuna movado ligita al SAT 
estas relative nova en Hispanio, pro la historia tranĉo kiun 
kaŭzis la diktaturo de Franco. Post ties morto eblis ĝin denove 
reni kaj en 1986 oni eĉ organizis kongreson de SAT en Sant 
Cugat del Vall€s. Iom poste oni fondis Hispanan Asocion de 
Laboristoj Esperantistaj (HALE), unu el kies ĉefaj — kaj la plej 
konata — agado estas la eldono de bulteno “Kajeroj el la Sudo”, 
kiun kunredaktis kun alta kvalito du tre konataj esperantaj 
verkistoj, la movada historiisto Antonio Marco Botella kaj la 
poeto membro de la “Ibera Skolo” Miguel Fernŝndez. 






Ni ne deziras priskribi detale la historion, pri kiu eblas 
legi en la libro “Laboristaj Kronikoj”, de la menciita Antonio 
Marco, kiuneldonis SAT-Broŝurservo. Grava turnopunkto tamen 
estis la ŝanĝo en la redaktoreco de la bulteno, kiun transprenis 
Jesuo de las Heras. De tiam la kvalito videble malaltiĝis, sed tio 
ne estas la kritika afero: ja ne ĉiuj taksas egale la kvaliton de 
gazeto, kaj krome ni agnoskas la malfacilecon regule redaktadi 
bultenon de modesta asocio, sen grandaj rimedoj. Pli grave 
estas ke la revuo fariĝis la ilo per kiu la redaktoro,gvidis siajn 
personajn batalojn. Jen kontraŭ la gvidorganoj de la asocio 
mem, ekzemple per kritikoj kontraŭ la prezidanto de la asocio 
aŭ aliaj kamaradoj, jen rekte kontraŭ SAT, speciale post la brua 
foriro de la redaktoro mem el SAT en du okazoj. 


Tion akompanis la videbla ŝanĝo en la ideologia 
karaktero de la artikoloj. Eble por nehispanoj multaj nuancoj 
estas malfacile percepteblaj, sed kiam la recenzataj libroj estas 
tiuj de Federico Jimĉnez Losantos (ĵurnalisto kiu nun fariĝis la 
ĉefa intelekta referenco de la plej radikala dekstro en Hispanio, 
kondukanto de la matena novaĵprogramo de la radiostacio de 
la hispana episkoparo), Cĉsar Vidal (historia disvastiganto de 
plej tradicia vidpunkto kaj ĵurnalisto respondeca de la vespera 
programo de la sama radio) aŭ Pio Moa (eks-maŭisto, nun 
reviziista historiisto de la ekstrema dekstro, kiu famiĝis pro sia 
akuzo al la respublikanaj gvidantoj pri la komenco de la hispana 

civila milito), kaj kiam la recenzoj estas klare pozitivaj, oni 
povas imagi ke io ne iras glate en progresema asocio. Ne strange, 
se oni konsideras la ŝovinismon hispancentrisman ornamintan 
multajn el-la artikoloj; estas en tio probabla miskompreno: en 
la hispana lingvo oni uzas la vorton nacionalismo preskaŭ sole 
por la periferiaj naciismoj (kataluna kaj eŭska), kaj la hispana 
dekstro povas konsideri ke ili ne estas naciistoj eĉ se la hispana 
patriotismo aperas en ĉiuj iliaj diroj. Tiel eblas klarigi diversajn 
agrese ŝovinistajn artikolojn aperintaj en Kajeroj el la Sudo. 





La guto kiu plenigis la glason estis la artikolo de 
falangisto (hispana Falango estas la partio responda al la itala 
Fascio, plu ekzistanta kaj laŭleĝa en Hispanio, kvankam ege 
malforta kaj minoritata) aperinta en numero 46 de “Kajeroj el 
la Sudo” (julio 2000). Se grave estis tiu apero, ankoraŭ pli estis 
la eksplikoj donataj post la protestoj kiujn ĝi vekis: prezidanto 
de la asocio kiu pravigas ĉion sub esprimlibereco, kvazaŭ por la 
asocio ĉio validus kaj posedus la saman valoron, aŭ sekretario 
kiu rakontas ke li mem vizitis kunvenon de la falangistoj kaj 
trovis ke ili estas demokrataj kaj havas interesajn aferojn por 
rakonti. 


Se oni aldonas ke la redaktoro havis la malbonan 
kutimon respondi al kritikaj artikoloj tuj post ilia apero, kaj 
ke la pronomo “mi” fariĝis ĉieestanta, oni komprenas la 
nomon moke ricevitan “Kajeroj de Jesuo”. Pardonu ke ni nun 
personigu la aferon, sed la problemo iĝas malpli komprenebla 
se ni ne mencias la gravan rolon kiun prenis la redaktoro de la 
revuo. Multaj homoj jam konas lian febran polemikemon, kiu 
montriĝis inter alie en du (!) foriroj el SAT, en ambaŭ kazoj 
sekvitaj de multa bruo. Tiu polemikemo kaj lia ruzeco montriĝi 
ĉiam kiel viktimo de la agoj de la ceteraj, malebligis amikeman 
etoson inter la hispana SAT-anaro, kaj forprenis multe da 
energioj kondukeblaj al aliaj agadoj. Tiel, la sekvo estis ke la 
hispanaj SAT-anoj aŭ uo la asocion supozatan samspiritan 
ne mem 
HALEanoj, preferis ne aktivi en asocio kies ekstera videblo en 
progresemaj medioj de la lando kaj ĝia agado por Esperanto kaj 
por SAT estis simple nula. 





La nuleco de HALE videble montriĝis konekse al la 
organizado de la kongreso de SAT en Alikanto en 2002, kie 
HALE havis tute neniun rolon. La redaktoro eĉ ne partoprenis 
la kongreson, kvankam li ja aperis en la kongresejo, ŝajne 
simple por fari raporton por sia bulteno. 


Estis dum tiu kongreso kiam la grupo da hispanaj 
SATanoj aŭ homoj simpatiantaj al ĝi, konstatinte la neelteneblan 
situacion, decidis ke la afero ne povis tiel daŭri. Ni petis unue 
ke la tiama estraro de HALE lasu sian postenon, kaj kiam tio ne 
efektiviĝis, ni decidis ekagadi sendepende de ĝi. 


La sinsekvo de la okazaĵoj portis nin al la kreado de alia 
tute aparta asocio. Tio ĉi estas eble la agado malplej komprenita 
de multaj el la kamaradoj. Diversaj homoj en SAT montris al 
ni sian opinion ke ni estus devintaj daŭrigi nian agadon ene 
de HALE. Ni konscias ke de ekstere tio povas aspekti kiel 
valora alternativo, sed en la praktiko ni juĝis ke tio ne eblis. 
Unue, ĉar, kiel dirite, multaj estis jam forlasintaj la asocion, 
aŭ eĉ ne eniris en ĝin, sed la ankoraŭ HALEanoj tute ne emis 
dediĉi siajn energiojn al internaj bataloj. Ni preferis la agadon 
por Esperanto kaj por SAT, kaj tio tute eblis sen la uzo de 
la nomo HALE, kiu al la medioj kie ni deziris disvolvi nian 
agadon signifis tute neniom. Ni estus povintaj agadi simple je 
la nomo de SAT, aŭ per tiucela rondo, sed pro praktikaj kialoj 
derivitaj de la hispana leĝo (ekzemple por havi bankokonton kaj 

poŝtokeston) ni decidis oficialigi la rondon kaj krei memstaran 
asocion. Ĝi ricevis duoblan nomon, kiu klare montru kiuj ni 
estas, kaj tial por agi en esperantistaj medioj ni nomiĝas simple 
SAT-en-Hispanio (SATeH), dum por eksteraj medioj ni uzas la 
frapan nomon “Maldekstro kaj Esperanto”. 


Ni komencis baldaŭ agadi, en diversaj direktoj: ni 
kontaktis progresemajn asociojn en la hispana Ŝtato, kun 
kontentigaj respondoj, ni propagandis nian lingvon kaj nian 
movadon en diversaj lokoj, kiel la festo de la Komunista 
Partio aŭ la tutmonda kongreso de la Anarĥiista Internacio, ni 
publikigis dulingvan retpaĝaron, kun bona propaganda efiko, 
aŭ ni organizis libroservon de la publikigaĵoj de SAT kaj SAT- 
Broŝurservo, kiu interalie taŭgis kiel kongresa libroservo dum 
la Eŭropa Esperanto-Kongreso de Bilbao, por citi nur kelkajn 
el la iniciatoj pri kiuj ni pli fieras. Ni estas kontentaj kun nia 
varbagado, eĉ se multo restas farenda, sed ni almenaŭ plantis la 
unuajn semojn de lu revivigo de la laborista E-movado en tiu ĉi 
lando. 


Ni deziris pravigi nian ekziston per nia agado, ne per 
niaj deklaroj kaj opinioj, kaj ni pensas ke SAT aprobis nian 
vidpunkton, kaj tre ĝojis kiam SATeH estis agnoskita kiel LEAo 
konvencie ligita al SAT en la Kongreso de Ĉaŭdefono, en 2003. 


Dekomence ni agis ne nur sendepende de HALE, sed 
sen atenti pri tles deklaroj. Se la paĝoj de Kajeroj de la Sudo 
tre olte kaj diverse parolis pri SATeH, nek nia retpaĝo nek nia 
«Informilo» lum tludis la internan debaton. Ni ne emis perdi 
nian malabundan tempon en tiaj aferoj, kiujn ni konsideris 


Konstato de ĜK de SAT, 
2005-03-06 


Stututo: Neto 16 de la Sennacieca Asocio Tutmonda (SAT) 
difinan de la Ĝenerala Konsilantaro (ĜK) helpi al la 
Plenumi Komliuto (PK) per informoj kaj konsiloj, observi kaj 
lon de la PK, kaj donas rajton al la ĜK, se ĝi 
lili agado ne estas honesta kaj laŭstatuta, konigi 
lh al la tuta membraro per la presorgano” (t.e. 


















lilo N-ro 16, la ĜK, je 2005-03-06 (per 6 voĉoj 
ii, | sindeteno, kaj decida aldona voĉo de ĜK- 
NNNllas, ke la PK agis kontraŭstatute je la 14-a 
8 004, forpreninte de SAT-membro Jesuo de las 
ibrecon dum 2005, sen laŭstatuta proceso, tiel 
kontraŭ la rajton de ĉiu membro esti traktota 


"konsilas al la PK tuj nuligu tiun kontraŭstatutan 
tu 
ilo Inter la 10-a de Januaro kaj la 5-a de Marto 
adoptis la jenan rezolucion proponitan de sia 
luno: Keable: 

de lu PK je la 14-a de Decembro 2004 pri Jesuo 
"dum la jaro 2005 rifuzi lian kotizon, per kio 
titi Ĉi jaro li ne plu estos membro de SAT ekde la 
4005 , ktp” estas kontraŭstatuta. 


"moj: 6 POR, 6 KONTRAŬ, | SINDETENO. 
IZOLUCIO: 6 Ĝ.K-anoj: 

lo de Oliveira Coelho (Kategorio A : Reprezentanto 
nektoro, referendume elektita de la tuta SAT- 


"oninaz (Kat.A); 


Tulermano (Kat.A); 

sensignifaj, kaj eĉ kiam la aludoj estis maljustaj aŭ malĝustaj 
ili ricevis nur silenton. Eĉ kiam oni petis nian opinion pri la 
rompo de la ligo inter SAT kaj HALE ni preferis sindeteni. Ni 
simple pensis ke nia agado pravigus nian ekziston, kaj ke homoj 
ekster nia malgranda rondo, kaj specife nehispanaj SATanoj, 
plej valorigus nian silentan agadon ol alies bruan agitadon. 


Nun ni ne estas tiom certaj pri la lasta aserto. Estas 
nun certe ke ni ne sufiĉe bone klarigis nian decidon apartiĝi 
de HALE, kaj kelkaj homoj plu demandas pri tio, kvazaŭ la 
historion eblus modifi. Sed ĉefe ni havas la impreson ke ni 
transplantis la problemojn de la hispana laborista movado al 
la tuta SAT-movado. En la lastaj monatoj, oni permesis ke 
Jesuo de las Heras triafoje realiĝu al SAT, sen antaŭe averti la 
hispanan peranton, kaj, kompreneble, li tuj komencis brui pri 
sia propra situacio en la asocio. Tio ne estus granda problemo se 
oni estus lerninta de antaŭaj lecionoj, kaj oni lasus la organizajn 
aspektojn ene de siaj limoj. Sed ŝajne iuj respondeculoj de 
SAT decidis atenti precipe la internajn kverelojn, kaj repensi la 
rilatojn kun la hispana SATanaro. 


Ni pensas ke tio estas eraro. SAT nur estos signifa 
asocio, kaj kapablos altiri al si agademulojn nur kiam ni ĉesos 
rigardi nin mem, kiam la asocio disvolvos klaran agadprofilon 
kaj kiam ni montros al la ekstera mondo nian volon ŝanĝi la 
socian, ekonomian, kulturan kaj lingvan ordon nun ekzistantan. 
El SATeH ni pensas, modeste sed firme, ke ni povas montri la 
ĝustan vojon por tio. 


SAT-en-Hispanio, marto 2005. 


Yamasaki Seiko (Kat.A); 

Ron Lynn (Kat Ĉ : Rep. de SATEB, anglalingva Laborista 
Esperantista Asocio); 

Stan Keable (Kat.B : Konflikt-Komisionano 2004-05). 


KONTRAŬ LA REZOLUCIO : 6 ĜK-anoj: 

Ivanka Stojanova (Kat.B : KK-ano 2004-05); 

Bernie Heinze (Kat.B : KK-ano 2004-05) ; 

Vincento Charlot (Kat.C : Rep. de membraro de la PK-urbo, 
Parizo) ; 

Carlo Bourlot (Kat.Ĉ : Rep. de itallingva LEA); 

Henri Masson (Kat.Ĉ : Rep. de SAT-Amikaro, franclingva 
LEA); 

Gary Mickle (Kat.Ĉ : Rep. de LEA/G, germanlingva LEA). 


SINDETENO: 1 ĜK-ano: 

Pelle Persson (Kat.Ĉ : Rep. de svedlingva LEA) 

Decida aldona voĉo de ĜK-sekretario Stano Keable, kiu 
prezidas la diskuton, estis POR. 


Respondo de la PK: 
1. Surbaze de la artikolo 7 de la statuto, la PK decidis rifuzi la 
membrecon de Jesuo de las Heras por la jaro 2005. 
2. Du el tri membroj de la Konflikt-Komisiono voĉdonis 
kontraŭ la konstato de la Ĝenerala Konsilantaro, kiu do 
substituis siajn konstaton kaj konsilon al la decido de la 
Konflikt-Komisiono. 
3, Ne ekzistas statuta aldona voĉo de sekretario de K.K. kaj 
ĜK-aro. 
4. En la ĉi supra kalkulo de la voĉoj, mankis la voĉo de 
SATEH, kies reprezentanto, k-do Kani, voĉdonis kaj post lia 
voĉdono la definitiva rezultato estas: 
“La decido de la PK estas kontraŭstatuta” : Jes 6, ne 7 kaj 
1 sindeteno. 
5. La decido de la PK restas valida kaj aplikita. 

La P.K. de SAT 

Irassyaimase ! 


(japane : bonvenon !) 
aŭ Tinĉjo en Japanio (n'4) 


Jam de pluraj tagoj mi nun estis en Japanio en la 
bela urbo Kioto kaj kun ĝojo konstatis ke la suno ĉiun 
tagon bonvenigis min. Mi sentis min vere bonvena en 
la lando de la leviĝanta suno. Masako apartenas al 
malgranda grupo de intelektuloj kiuj studas pri virinaj 
aferoj ĉe Uzi-Yamasen-Societo. Por partopreni al la 
studgrupo ni devis veturi al Uzi. La urbeto Uzi estas ne 
tre granda urbo je distanco de 1 horo trajne, for de Kioto. 
Uzi estas famkonata pro la verda teo kiun oni vendas en 
la diversaj vendejoj. La tuta urbo estas sub kupolo de te- 
odoro, tre aparta flaro kiu iom donas senton ke iu uzas 
aŝiŝon. La stacidomo troviĝas je la dekstra flanko de 








Monumento de Murasaki Sikibu 
kiu surhavis 12 kimonojn 


rivero, rivero kiu donas al la urbo trankvilon kaj belecon. 
Por atingi la urbeton, ni devis transpasi tre belan lignan 
ponton. Meze de la ponto mi haltis por rigardi al la pejzaĝo 
kaj la kvazaŭ pentrita naturo. Venante al la maldekstra 
flanko de la rivero ni haltis ĉe tre ĉarma monumento de 
MURASAKI Sikibu kiu surhavis 12 kimonojn, bildo pri 
riĉeco. Kara Masako ne tre entuziasmis kiam mi demandis 
ŝin pri la famawvestaĵo de Japanio, la kimono? “Kimono, 
ŝi diris estas simbolo de subpremo de la japanaj virinoj”. 
Ŝi klarigis per ekzemploj al mi kial kimono estas vestaĵo 
de riĉuloj kaj por ke mi nepre komprenu, ŝi dum la dua 
vizito al Kioto, je la fino de mia vojaĝo, akompanis min al 
ateliero kie oni fabrikas kimonojn por riĉaj homoj. Estis 
la unua fojo ke mi vidis la fajron de revolucio en la okuloj 
de mia kara kamaradino kaj la planon aĉeti kimonon por 
mia edzino, mi rapide forgesis. 


Eble estas iom strange por legi, sed mi havas iun 
malamikan-amikan rilaton kun necesejoj. Belgio, ĉu 
eble pro la influo de la eklezio, apenaŭ havas publikajn 
necesejojn. Male, mia kara Parizo, kiun mi regule 
vizitas, dorlotas homojn, kiuj havas naturan bezonon, 

uzi necesejon. Ĉiuj, kiuj iam vizitis Parizon konas la 
aŭtomatajn necesejojn ĝenerale sufiĉe purajn, sed ne tro 
konfortajn. Nu, en Uzi, proksime al la bela monumento 
de la princino mi iris al la plej bela kaj pura necesejo 
kiun mi iam vizitis en mia tuta vivo. Bedaŭrinde mi ne 
kuraĝis fari foton, sed nun mi bedaŭras ke mi ne faris 
foton por montri al la urbestro de Antverpeno, por ke li 
sciu ke necesejo (kaj la nomo parolas por si mem) eblas 
sen ke oni rompu la belecon de la stratbildo. 


Pere de vojo kiu sekvis la riveron, ni pasis al 
famkonata templo, kiun Masako nomis la “egala templo” 
ĉar jen vidu ambaŭ flankoj de la templo estis kvazaŭ 
spegula bildo, de unu kaj alia. La templo kiun ni la 
postan tagon vizitis havas sian bildon sur monero de 10 
enoj kaj estas konata en tuta Japanio. Nia celo tamen estis 
la gastejo “Flordomo”, kie vivis YAMAMOTO Senzi 
(Yamasen), parlamentano de Laborista-Kamparana Par- 
tio, mortigita de dekstrulo pro progresemo en 1929. 











La tagon poste 
Masako kaj mi reiris 
al Uzi por viziti la 
tomboŝtonon kaj mal- 
grandan muzeon de 
la fama kamarado. 
Multaj 
social 


























faman tombejon kaj la 
historio pri Yamasen 
apartan eseon, 
kiun mi intencas verki 
por nia Sennaciulo 
kiam mi havos denove 
iom da trankvilo kaj 
tempo en la vivo. 


dk 

La tomboŝtono de Jamasen 


En la ĉambro de Haruko, amata filino de Yamasen, 
ĉiumonate okazas studkunsido de Uzi-Yamasen-Rondo, 
unu el la studsocietoj pri Yamasen tra la lando. Ĉi-jara 
studtemo estas “Sekso-edukado”. Yamasen estis ne nur 
politikisto por homaj rajtoj, sed seksologo kaj biologo. 
La preleganto, profesoro ODAGIRI Akinori, pritraktis la 
temon “Genro kaj Sekseco” en komparo inter Japanio kaj 
aliaj landoj. Do, evidentas ke li faris al mi demandojn pri 
la temo kiel mi spertas ĝin en Belgio. Feliĉe mi povis 
doni al ĉiu demando respondon. Donace mi ricevis de la 
profesoro libron en la angla, kiu pritraktas virinajn rajtojn 
en Japanio. 

Kun surprizo mi povis legi en ĝi, ke la (laŭ mia 
tiama opinio) novliberala Japanio estas, kiam rilatas 
virinaj rajtoj, multege pli progresema ol mia Belga 
lando. 


Alia surprizo estis ke en iu momento Japan- 
viro alparolis min en mia denaska lingvo. Vere estis 
stranga, tiel for de Belgio, kaj persono alparolas min en 
plej perfekta nederlanda. Ni sciu ke la nederlanda estas 
malgranda lingvo kiu en la strukturo de la Eŭropa Unio 
apenaŭ havas signifon kaj se ni, la nederlandlingvanoj ne 
batalas por niaj lingvaj rajtoj ni certe perdos post kelkaj 
jaroj nian lingvon favore al la angla. Feliĉe ni povas 
uzi niajn spertojn kiujn ni akiris kiam ni kontraŭbatalis 
la hegomonion de la franca en niaj regionoj, do perdi 
kuraĝon ne jam necesas. Ankaŭ grava estas ke ni 
laboristoj devas konscii ke lingvaj rajtoj estas grava parto 
de laboristaj rajtoj. Bedaŭrinde, precipe la komunistaj 
kamaradoj apenaŭ atentis pri tiuj rajtoj. Homoj kiel 
Karl Marx, la verkanto de “la Komunista Manifesto” 
kaj ankaŭ gravuloj kiel Antonio Gramski ne komprenis 
la gravecon de lingvaj rajtoj en la laborista batalo. Eble 
pro tio ili neniam komprenis la valoron de Esperanto kiel 
universalan batalilon kontraŭ kapitalismo? 


De Uzi, Masako kaj mi trajne reiris al Kioto, 
ĉar posttagmeze okazis por mi tre grava prelego en 
Doosisya-Virina Universitato. Bicikle Masako kaj mi 
iris al la universitato, kie bonvenigis nin kelkaj amikoj 
de Masako kaj profesoro KATAYAMA Hisaaki. Mi estis 
sufiĉe nervoza, ĉar kiel jam kelkfoje dirita, mi ne estas 
profesia preleganto kaj krome mi parolis en Esperanto, 
lingvo kiun mi daŭre ne regas same bone kiel mian 
gepatran lingvon. Temo de la prelego estis “Vesperjaroj 
de belga laboristo”. La aŭskultantaro estis tre diversa, 
virinoj, viroj, junaj, maljunaj, sed ĉiuj montris grandan 
intereson pri la prelego. 





La afero denove bone funkciis. Mi faris mian 
prelegon pri tre serioza kaj sufiĉe malfacila temo uzante 
Esperanton kaj Masako lerte kaj vigle tradukis al la 
japana. Post la prelego estis paŭzo de 15 minutoj kaj por 
esti honesta, mi ne antaŭvidis multajn demandojn poste. 
Sed jen, unu post alia homoj faris demandojn pri mi, pri 
Belgio, pri diamantoj pri laborcirkonstancoj en Belgio, pri 
sociala sekureco kaj laboristaj rajtoj en Belgio. Respondi 
ne estis malfacile por mi, ĉar ni pritraktis temojn kiuj jam 
prenas mian atenton dum mia tuta aktiva vivo. Laborista 
lukto, laboristaj rajtoj, sindikataj bataloj ktp. Mi troviĝis 
sur konata tereno. Nenio povis okazi al mi. Sed... mia 
kara amikino Masako, ŝi devis traduki ĉion tuj al la 
japana. 





Ĉiam kiam ŝi lerte tradukis miajn frazojn 
aŭ demandojn de la partoprenantoj mi pensis: “Kia 
propagando por Esperanto!”, Neniu faldfolio, neniu 
afiŝo, neniu propagandilo povas superi la propagandon, 
kiun ni rekte faris uzante la lingvon, kvazaŭ ĝi estus nia 
hejmlingvo. Eĉ pli ol ĉe Amnestio Internacia en Nara ni 
montris ke Esperanto funkcias. Esperanto estas tre utila 

lingvo por universala komunikado. 


Post la prelego ni iris al restoracio kie oni daŭre 
faris demandojn al mi pri diversaj aferoj. Kompatinda 
Masakato devis anstataŭ gustimi la bonajn pladojn, 
traduki, sed neniam ŝi montris ke la afero tedis ŝin aŭ ke 
ŝi iĝis laca pro la laboro kiun ŝi devis fari. 





Japanaj pupoj 


Vespere Masako donacis al mi viziton al teatro, 
kie okazas sep tradiciaj artaĵoj: teceremonio, floraranĝo, 
muziko, virina danco, vira danco, komedio kaj 
pupteatraĵo. 








Tutsola mi vizitis la teatron kaj mi ne nur kun 
grandaj okuloj rigardis al la teatraĵo sed ankaŭ al la usonaj 
turistoj, kiuj kun multe da bruo okupis plejparton de la 
teatro kaj kiuj tre klare komprenis nenion pri tio, kion oni 
prezentis sur la scenejo. Dum la plej amuza teatraĵo ili 
ne ridis eĉ ne ridetis, sed kiam oni demandis volontulon 
partopreni teceremonion (oni demandis tion en la angla) 
ili preskaŭ batalis por esti volontulo. 





Mi ne kapablis deteni ridon kiam mi vidis ke la 
du volontuloj tuj komencis formanĝi la kukojn kiujn 
oni uzas dum la ceremonio kaj kiam la virino kiu faris 
la teceremonion venis al la loko, la kukoj jam plene 
malaperis en la stomakoj de la usonanoj. Eble nur mi 
konstatis tion ĉar por la multaj usonanoj la afero estis plej 
verŝajne memevidenta. Kukoj estas por esti manĝataj, ĉu 
ne? 





Ĝis tiam mi pensis ke mi estas la barbaro kiu 
vizitas Japanion. Vidante la usonajn turistojn mi sciis 
ke neniam mi povus superi ilian barbarecon kiam ili 
vizitas fremdan kulturon. La plej granda ŝoko venis en 
Hiroŝima, kiam mi vidis niajn usonajn turistojn kiuj 
pensis ke ili liberigis la japanan homaron de la diluvo, 
per uzado de du atombomboj. Tre klare ili ne komprenas 
ke atombombojn oni uzas en neniu kazo kaj certe ne 
kontraŭ homoj kiuj jam esti sur genuoj je la fino de la 
milito. Neniam mi tiel hontis esti blankulo, sed pri tio 
mi rakontos poste. Venontan monaton ni vizitos Verda-n 
Majo-n, mian karan kamaradinon en Kanazawa. 

daŭrigota 


ou 










SAT - Kulturo 


Vorto desegnita 
kaj 
desegno skribita 


“L'arto komenciĝas kie finiĝas la geometrio” 
Paŭlo Standard 


En 1960 Manzoni skribas en 
skatolojn:”Merdo de artisto”. Oni ne bezonas 
malfermi la skatolon kaj pentri aŭ fotografi 
la enhavon. La titolo sufiĉas por subkompreni 
la strangecon de la situacio kaj la ĝenon kiu 
invadas la spektanton. Sed bonvolu rigardi 
la aferon pli atente. Vi vidos ke malantaŭ la 
skandala verko de ĉi tiu artisto troviĝas, iel, 
la limo inter la lingvaĵo kaj la materio kaj de- 
nunco de la arta merkato. Sed estas la unua 
interpreto kiu interesos nin. 

Tiel la lingvaĵo ludas rolon pli kaj 
pli gravan en la moderna arto. Ekzemple, 
Van Gogh, skribante al sia frato, enskribis 
la nomon de la koloroj en la diversaj partoj de la desegnoj kiujn li sendis. 
Duchamp atribuis koloron al iuj el siaj verkoj simple skribante la nomon. La 
etnologo Levi - Strauss, ankaŭ elmontris, ke la lingvaĵo permesas akrigi la 
percepton de la koloroj. Rimbaud trovas kolorojn por la vokaloj ... sed tio 
ankaŭ estas valida por la formoj, la volumoj, la aranĝoj kaj la kvalitoj de 
la materio. La funkcio de la lingvaĵo estas duobla: MONTRI / DENSIGI la 
sencon sine de tio, kion oni nomas “koncepto”. 


ladajn 


pluraj 


lingvoj sur 


Jen, eble, okulfrapa ekzemplo : 
ESPERANTO = VERDA = STELO 
7 ESPERANTO = RUĜA = SITELO 


Laŭ vi, kiu trio funkcias plej bone aŭ demandu al vi mem ĉu la ko- 
loro ruĝa ne ŝanĝus, eĉ momente, vian percepton de nia lingvo? 

Tra la tuta XX-a jarcento la diversaj avangarduloj prizorgas ligon 
inter la lingvaĵo kaj la plastikaj verkoj (Marinetti kaj la itala “futurismo”, 
ekzemple). La elartikigo de la eŭropa poezio estas korelativa al la detruo de 
la formoj (Apollinaire kaj la Kubismo). La lingvaĵo iĝas materialo. 

La lingvaĵo de artistoj kiel Duchamp ne estas devige komprenebla, 
klara. Tamen ĝi naskas la paroladon kaj instigas la penson, la kuriozecon. 
Grandparto de la verko de Duchamp prezentas evidentajn aludojn al la lite- 
raturo ( li estis bibliotekisto): vortludoj, ironiaj malhonestaĵoj, ŝercoj, ... 

Vorto sub pentraĵo aŭ skulpturo estas unu afero sed vorto en formo 
de pentraĵo estas alia. Ekirante de tio, kio konstituas ĝin, la fizika korpo de 

j redaktanto 


la litero, la kaligrafio transformas 
abocon, tekston en artan verkon. 





“Skribado bezonas sencon, dum 
kaligrafio eksprimiĝas tra la formo 
kaj la gesto; ĝi altigas la animon 


kaj iluminas la sentojn”, skribis 
granda ĉina majstro. La skribisto 
uzas nociojn kiel harmonio de la 
proporcioj, ekvilibro de la formoj 
kaj la ritmo de la kontrastoj. La 
eksprimeco kaj la spontaneco faras 
la kaligrafiiston. Tiel kaligrafio kaj 
skribo malsimilas. La litero fin- 
fine estas nur abstrakta signo al kiu 
oni aldonas enhavon, valoron. Sed, 
fronte al la kaligrafiita teksto en al- 
fabeto aŭ fremda lingvo, bela kali- 
grafio ankoraŭ perfekte kortuŝas nin 
kiel kanzono en alia lingvo. Araba 
kaligrafio povas veki la estetikan 
plezuron. 

Ne estas facila proponi 
difinon de ĉi tiu arto. Kulturo, civi- 
lizo, lando, imperio, kreskas ĉirkaŭ 
unu lingvo, kiu estas la fundamento 
de ilia arto kun la desegno, eble la 
unua estetika eksprimrimedo de la 
homaro. Transnacia kulturo aperos 
se ni uzas “verdajn” vortojn por ko- 
lori niajn verkojn. 











Cirilo 

Dragutin Domjaniĉ 
PREĜO ĈE 
STONPORDEGO 


Altare en la nokt', 
Kandeloj en trembrilo, 
De l' preĝoj varma flam' 
Aŭdiĝas la eldiro. 


Kaj mia preĝo nun 
Mallaŭte sin eklevu, 
Ĉielo aŭdu min, 

Kaj preĝon vi ricevu. 


Okuloj, karaj vi, 

Kiujn mallum' ne ĝenas, 
Kaj bona via kor' 
Dolorojn kiu prenas. 


Okuloj, karaj vi, 

Min aŭdu en obskuro, 
Kaj lumon donu vi 
En tristo kaj torturo. 


Ho, bona koro vi, 
Aŭskultu min el alto: 
Pereas la anim' 

En mia vivekzisto. 


Se tiel estas eĉ, 

Sen helpo al doloro, 
Almenaŭ pacon nur, 
Mi petas el tutkoro. 


Tradukis: Zvonko Rehori 


Notoj: 








Stipan Blaĵetin: 
MAKSIMIR 


Venu al mia trankvil” 
diras 

Maksimir. 

Venas birdoj 

kaj infanoj 

kaj virinoj 

kaj olduloj 

en oazojn miajn. 
Venu al mia trankvil” 
murmuras 
Maksimir. 

Se vin kaptas 
solecsento, 

doloro, 
angorululo 

en mi vi trovos kunulon. 
Se via koro 

suferas de amdoloro 
en mia trankvilo 
havu azilon. 

Venu al mia trankvil 
muĝas Maksimir, 
Pro ĉiu klopodo, peno, 
aŭ dum ĝojo 
vivodezira 

venu al promeno. 
Jen al vi trankvil' 
Venu! 

Vokas Maksimir. 


Tradukis: Lucija Borĉiĉ 





llica - unu el plej konataj zagrebaj 


stratoj 


Stona pordo - unu el la kvar! konservitaj pordoj de la malnova Zagrebo 
Maksimir - la plej konata Zajrebu parko - konstruita de episkopo Maksimi- 


lian Vrhovec. 

Dragutin Domjaniĉ (1875-1933) 
MALNOVA ZAGREB 


Mallarĝaj kaj tristaj stratoj, 
Mallumaj fenestroj vi 
Kaj kial al mi vi karas 
En via trankvil' eĉ pli. 


La domoj interpremiĝas, 
Kaj pezas al ili star”. 
Jam ili ripozi volus 

Eĉ dormi dum tuta jar”. 


Kaj ili tre multon vidis, 
De peza laboro far”, 
Konatoj jam ĉiuj mortis 
Nun fremda ĉe ni najbar”. 


Preĝejon la homoj venas, 
Kaj strange ekbrilis flam, 
De l' preĝoj mallaŭte sonas 
Ĉe !' ora altaro gam”. 


La lumoj jen estingiĝis, 
Kaj homoj disiris jam, 
Ĉu ili pri ni nun preĝis, 
Nin, kia atendas dram'!? 


Tradukis: Zvonko Rehoriĉ 


Stipan Blaĵetin: 
ILICA 


Ilica- 

strato en la urbo. 

Longa - longega. 
Reklamoplena. 

Kiel damo briloplena ĝi priridas 
aliajn stratojn. 
Preterpasantojn gapantajn 
ĝiajn ornamaĵojn, 

per vitro, tolaĵo, odoro 
vestitaj. 

Ilica 

Estas strato. 

Pasas tra ĝi homoj 

post laboro. 

llica 

Strato 

Damo 

Zagreb-urba. 


Tradukis: Lucija Borĉiĉ 


VI JAM ALIĜIS AL LA 
KONGRESO ? 


ION 3 1074 4 VOJ) 





69-A DATREVENO 


La 8-an de majo 2005 okazos la 60-a datreveno de la 
«senkondiĉa kapitulaco” de Germanio post plurjara kruela 
mondvasta milito. Samtempe finiĝis neimageble terura diktatora 
reĝimo en Germanio kun sennombraj viktimoj - kaj multaj 
respondeculoj: farintoj, kulpuloj kaj krimuloj. Same poste, 
disfandiĝas la nombro de tiamaj viktimoj kaj kontraŭbatalantoj, 
kiuj kiel vidatestantoj povas persone reprezenti la historion - tre 
grava tasko, precipe vidalvide al junuloj por kiuj tiuj eventoj 
troviĝas en subjektiva malproksimeco. 

La civitanoj hodiaŭ vivantaj en Germanio - escepte de 
malmultaj aĝuloj - ne plu persone respondecas pri la politiko, la 
fifaroj de la reĝimo, la 60 milionoj da mortigitoj, la holokaŭsto, 
la subpremo de popoloj kaj de pensoj. Tamen kiel juraj posteuloj 
ili hodiaŭ kaj estonte devas prilabori la historian heredaĵon. Sed 
kiel? 

Dum la komencaj monatoj kaj jaroj kaj eĉ nuntempe, 
kelkaj volas kaŝi empajn rolojn. Kiel dirite, la homoj 
formortas. Kelkaj el ili ankaŭ en la sekvantaj demokrataj ŝtatoj 
ludis publikajn rolojn. Ekzemple, nazi-juĝisto Hans Filbinger 
de 1960 ĝis 1966 estis ministro por internaj aferoj, kaj de 1966 
ĝis 1978 ministroprezidento de la federacia lando Baden- 
Vurtembergo. Kurt Waldheim, kiu batalis kadre de la germana 
“Wehrmacht” (la vorto signifas “defendforto”, ne nepras 
priskribi la veran rolon) sur Balkano, de 1972 ĝis 1981 estis 
ĝenerala sekretario de UN kaj de 1986 ĝis 1992 prezidento de 
Aŭstrio. 

Kelkaj fuĝis eksterlanden, ĉefe al Sudamerikaj landoj, 
kiel ekzemple Adolf Eichmann 
(ajĥman), kiu organizis la “finan 
solvon”, la ŝtate organizatan 
deportadon, ĝismor-tan 
ekspluatadon kaj — fine mas- 
murdon de proksimume 6 
milionoj da judoj el tuta Eŭropo. 
En Germanio, la 27-a de januaro 
estas la memortago por la viktimoj 
de la holokaŭsto, ĉar la 27-an de 
januaro la Ruĝa Armeo libe 
koncentrejon Auschwitz (al 
pole: Oswiecim). En majo 1960 la 
israelia sekreta servo MOSSAD 
eltrovis lin en Argentinio sub la 
kaŝnomo Ricardo Klement kaj 
ŝtele forkondukis lin al Israelo. 
La 15-an de decembro 1961 li estis kondamnita je mortpuno 
pro krimoj kontraŭ la juda popolo kaj pro militkrimoj. Cetere: 
La juĝistoj Moŝe Landau, Benjamin Halevi kaj Ichak Raveh 
estis germanidevenaj kaj enmigrintaj al Isracfo antaŭ 1933. 
Dum la proceso Eichmann diris senkulpige, ke li mem mortigis 
neniun: “Mi nur obeis. Egale kion oni estus ordoninta al mi, mi 
obeintus. Mi obeis, mi obeis. Mi ne povas eliri el mia haŭto, 
sinjoro kapitano.” (foto) 

Alia estis “la buĉisto de Lyon”, Klaus Barbie. Li torturis 
persone, li faris krimojn en Francio. Kaj post 1945 li daŭrigis 
tiel senĝene kaj malkaŝe, ke tio estiĝis lia fatalo. Li fuĝis al 
Sudameriko kie li transprenis nomon kaj vivdatojn de la 
de nazioj murdita rabeno Klaus Altmann. Li posedis etan 
lignofabrikon, poste vendis kinkono-ŝelon al firmao Boehringer 
en Germanio, komercis per armiloj, kontrabandis oron kaj 
devizojn al Svislando kaj Usono. Eĉ tiam li agitis kontraŭ judaj 
komercistoj; kaj li laboris kiel agento de la bolivia sekretservo. 
Barbie estis grava kontaktpersono de grupo de novnaziuloj en 
Eŭropo sub gvido de Stefano delle Chiaie en Italio. Tiu grupo 
preparis la bombatakon al la stacidomo de Bologna en 1980. 

Adolf Eichmann 







Kvankam oni konis lian restadejon ekde 1971, nur la fakto ke 
en Francio kaj en Bolivio samtempe estis progresemaj registaroj 
sekvigis lian ekstradicion al Francio, kie en 1987 li pro krimoj 
kontraŭ homeco estis kondamnita je dumviva mallibero. Kvar 
jarojn poste li mortis en milithospitalo. Pluraj anoj de grupoj 
proksime al Barbie kaj liaj nazi-amikoj aktive enmi 
konflikton en eksa-Jugoslavio dum la 1990-aj jaroj. Oni taksas 
ke pli ol 100 germanaj novnaziuloj batalis en Jugoslavio. Post 
fino de la milito tie multaj el tiuj solduloj iris al Sudafriko. 

Malmultaj estis kondamnitaj dum la “Nurenbergaj 
procesoj”. Francio, Britio, Usono kaj Sovetunio formis 
Internacian Milit-Tribunalon kaj akuzis 22 personojn. Robert 
Ley memmortigis antaŭ la proceso, Gustav Krupp von Bohlen 
und Halbach estis deklarita tro malsana (li mortis en 1950). 
Kontraŭ 12 de la ĉefaj krimuloj la Korto aljuĝis mortpunon: 
Martin Borman estis netrovebla. [T 
(Ĝisfine de la milito li restis flanke 
de Hitler in ties bunkro en Berlin, 
nur 1973 ekzamenoj konfirmis la 
morton de Bormann, fine pruvita 
per DNA-analizo en 1998. - foto) 
Hermann Goring sin mortigis 
post la verdikto. Hans Frank 
(ĝeneralguberniestro en Pollando), 
Wilhelm Frick (imperiprotektoro 
en Bohemio/Moravio), Alfred 
Jodl (ĉefo de la armea stabo kaj 
persona konsilisto de Hitler), 
Erich Kaltenbrunner (estro de la 
sekureca servo), Wilhelm Keitel (estro de la militista komando), 
Joachim von Ribbentrop (ministro por eksteraj aferoj; 
subtenis la planojn por ekstermo de judoj), Alfred Rosenberg 
(kontroladis la ideologian edukadon en NSDAP), Fritz Sauckel 
(respondeca pri deportado de eksterlandaj laborsklavoj), 
Arthur SeyB-Inquart (aliĝigis Aŭstrion al la “Imperio”, poste 
komisaro en okupita Nederlando) kaj Julius Streicher (fondis 
la antisemitan demagogian fi-gazeton “Der Sŭrmer” - atakanto/ 
sturmanto). Ili estis pendigitaj la 16-an de oktobro 1946. Kelkaj 
estis pune malliberigitaj inter 10 jaroj kaj “dumvive”: Karl 
Donitz (admiralo de la submarfloto kaj posteulo de Hitler kiel 
ŝtatestro), Walther Funk (ministro por ekonomio kaj respondeca 
por la militfinancoj), Rudolf HeB (kunbatalanto de Hitler kaj 
ties anstataŭanto en NSDAP - li sin mortigis en 1987 en brita 
militmalliberejo en Berlino), Konstantin Freiherr von Neurath 
(ministro kaj dumtempe protektoro de Bohemio/Moravio), Erich 
Raeder (estro de la militfloto), Baldur von Schirach (gvidanto 
de ĉiuj partiaj junularaj organizoj), Albert Speer (ministro por 
armado kaj “arkitekto” de la “totala milito”). 

Grandaj entreprenoj ruze silentis aŭ eĉ silentas: Ili kaj profitis 
de la nazia ekspluatsistemo per malmultekostaj punlaboristoj 
(ekz. BMW) kaj partoprenis la murdigan industrion (IG Farben 
- nunaj “heredantoj” estas i.a. Agfa Camerafabriko, BASF, 
Bayer, Hoechst, Dynamit Nobel... Eĉ en nuna tempo kelkaj 
rifuzas kompensopagojn al la malmultaj ankoraŭ vivantaj 
laborsklavoj). 

Bone kompreneble sed politike netolereble, ankaŭ multaj 
personoj provis subpremi la memoron pri la okazintaĵoj pro 
individua kulpo aŭ dezirata ĝenerala amnezio (kaj amnestio). 
Ekzemple la jam mortinta iama federacia ministro por defendo, 
poste ministroprezidanto kaj estro de CSU en Bavario, 

Franz Josef StrauB, iam di “La germana popolo havas 
rajton, ne plu voli ion aŭdi pri Auschwitz.” Tial dum multaj jaroj 
estis stranga “paŭzo”. Apenaŭ okazis nepra politika disputo kaj 
prilaboro de tiuj historaj eventoj. 

Komence, mi bone memoras el mia tempo en lernejo, 
homoj, precipe viroj, romantike aŭ entuziasme raportis pri iliaj 
dummilitaj travivaĵoj, aventuroj, memoroj pro kamaradeco, 

Martin Bormann 























kuraĝo - kaj pri “vojaĝoj” en foraj landoj, por multaj el ili la 
militaj estis la unuaj kaj solaj kaj lastaj vojaĝoj eksterlanden. 
Ŝerce ni ofte diris: Se oni povus kredi ilin, la Dua Mondmilito 
estis la plej bela ĝis nun.. 

Ege hontinde, ekzistas tute alia pritrakto de la historio: Ekde 
tiam ĝis hodiaŭ homoj primensogas, gloriumas la fiagojn de la 
nazia reĝimo kaj de la milito. Ili fanfarone emfazas la - certe 
ankaŭ malhomecajn - militajn agojn de la tiamaj kontraŭuloj. 
Ili adoras Adolf Hitler kaj publike festas lian naskiĝtagon. Ili 
pilgrimas al la tombo de Rudolf He$ (vidu supre), la “lasta 
viktimo” de la “malamikoj” ktp. 

Okazis hontindaĵoj jenaj: Dum pluraj jardekoj la 
instancoj rifuzis malpermeson de la novnazia partio NPD 
(Nationaldemokratische Partei Deutschland) kaj aliaj. Finfine 
la registaro provis atingi verdikton de la konstitucia kortumo 
por malpermesi ĝin. Sed la kortumo devis rifuzi, ĉar multaj 
“pruvoj” pro la 
kontraŭkonstitucia 
sinteno de NPD- 
partianoj esi de 
t.n. V-Miinner 
(kaŝagentoj de 
sekretaj servoj). Pro 
tia diletanteco en 
2004 NPD sukcesis 
oficiale enpenetri en 
ĝ landan parlamenton 

de Saksio. 

Novnaziuloj 
atingis 9,29o de la voĉoj. Kaj en januaro 2005 ili provoke 
rifuzis partopreni silentminutojn memore al la viktimoj de la 
nazidiktaturo. 

Kontraŭe, ili parolis pri “bomba holokaŭsto de aliancitaj 
potencoj” kontraŭ Dresden, la a ĉefurbo. Fakte Dresdeno 
dum la 13-a/14-a de februaro 1945 spertis la kolektitan 
kaj kolektivan koleregon kaj furiozegon de la nacioj 
kontraŭbatalantaj nazian Germanion: 772 britaj kaj 311 usonaj 
bomb-aviadiloj ĵetis plurajn mil tunojn da bomboj. Inter 35000 
kaj 70000 homoj brulmortis, inter ili multaj fuĝintoj el regionoj 
jam konkeritaj de la soveta armeo. Ne estis iu milita gravaĵo en 
Dresden, nek militindustrioj nek militvojoj. Estis ago de venĝo 
por Coventry kaj London - kaj certe estis provo de la aliancitaj 
fortoj mallongigi la tempon ĝis la fino de tiu de Hitler-Germanio 
fie komencita kaj jam tro longdaŭra milito. (foto) 

Tre stranga kaj miopa metodo estas tia de Edmund 
Stoiber, ministroprezidento en Bavario. Li respondecigas 
la socialdemokratan-verdan registaron por la sukcesoj de 
la novnaziuloj, La registaro kulpu pri senlaboreco, kaj 
senlaboreculoj volonte sin turnu al dekstruloj. Falsa kaj stulta 
riproĉo; Registaro ne respondecas pri senhomeca sinteno de 
konzernoj kaj decidoj de profitemaj entrepren-ekonomiistoj. 
Kaj senlaboruloj ne aŭtomate estas naziuloj aŭ voĉdonas por 
dekstraj partioj. 

Restas la tasko por la demokrata plimulto - ne nur en 
Germanio: sincere sinapogi por paco, interkompreniĝo, 
toleremo, justeco, frateco ktp. kaj kontraŭbatali ĉian formon de 
maltoleremo, ekspluatado, malpaca kverelo, rasismo. 

Ofte mi jam vi; la memorejon en iama koncentrejo 
Dachau (daĥaŭ) proksime al mia hejmurbo. Legeblas vorto de 
Santajana tie: “Kiuj ne memoras la estinton, estas kondamnitaj 
denove travivi ĝin.” 



















Detruita Dresdeno 

















Jomo 

El la SAT-sidejo 
67 avenue Gambetta 


FR-75020 Paris 





FONDUSO NOVA PIV 
Anonime 58,00 €; anonime 60,00 €; Ge-Desailly 20,00; 
Huberdeau 50,00; anonime (NL) 1000,00; 


HELPO AL LA ASOCIO 

Francio (€) Pontnau 30,00; Letzgus 3,00; Cuenot 8,00; 
G. Cavalier 8,00; F. Loizeau 8,00; Levesque 5,00; N. 
Dejean 48,00; Ge-Rapley 222,00; R. Hardy 80,00; 
Nederlando (€) J.W. Moonen 23,00; S. Veen 3,00; J. 
van Hulst-van Maasdam 48,00; A.J.F. de Wit 100,00; A. 
ter Braak 48,00; S. de Korte 10,00; Zwartepoorte 8,00; 
K.L. de Bruin, 0,50; 

Svislando (CHF) Riviĉre 10,00; Rooke 5,00; 

Britio (GBP) A. Prent 65,00 


NOVALIĜO 


35721 ZHANG Jianlin, Lasengmiao Huochezhan 
Youju 1-hao Xianxiang, CN-016034 Wuhai-Shi, 
Neimenggu. 

35722 HORI Yasuo, Simosinden 10-27, JP-371-0822 
Maebasi, Japanio. 

35723“ BRLETIĈ-VISNJIĈ Roza, Bernarda Vukasa 11, 
HR-10000 Zagreb, Kroatio. 

35724 SIMEONE Dominique, 612 rue Gallieni, FR- 
78670 Villennes-sur-Seine, Francio. 

35725» OKUDA Hiroko, Ookubo 3-5-5, JP-292-0815 
Kisarazu, Japanio. 

35726" LEFTEROVA Hristinka, kv. “Storgozija” bl. 
130, vh. A, ap. 11, BG-5802 Pleven, Bulgario. 

35727" KLIMIENE Egle, Taikos prospekto 77 - 61, LT- 
5043 Kaunas, Litovio. 

35728 RAILIENE Janina, Statybininku 54 - 39, LT- 
5300 Panevezys, Litovio. 


NEKROLOGO 


Ni ĵus eksciis ke en Pijnacker (NL) mortis nia malnova 
membro, kamarado 


G. PASMAN 
(matr. 22.365) 


Ni kondolencas al familianoj kaj geamikoj. 


dolon 


En januaro 2005 neatendite mortis en Watford (GB) 
nia kamarado 

Petro MILES 

(matr. 35519) 


Ni kondolencas al liaj familianoj kaj geamikoj. 





VIAJ OPINIOJ 





PRI 
EŬROPA KONSTITUCIA TRAKTADO 


Kial jesi aŭ nei tekston kiun mi ne vidis? Ĉu mi devas konfidi 
iun kiu konfidus alian, kiu eble legis la tekston? Ĉar mi ne 
vidis ĝin en librejo kaj ne ricevis ĝin. Mi scias, oni povus 
trovi ĝin sur interreto sed mi havas nek monon nek sufiĉan 
“modernecofrenezon” por investi en tiun teknikon. 
Sentante min monda civitano, mi ne konfidus al s-ro “Ĵiskar 
d'Esten”, ĉefa redaktanto de tiu konstitucio. Riĉa kapitalisto 
el la nova feudo kiu sklavigas popolojn per “mondiĝanta 
ekonomio”; Li, pro persona intereso, instigas nin al nuklea 
energio kies rubaĵoj venenos ontajn generaciojn. Tio montras 
lian humanismon. Certe, mi ankaŭ ne fidas al Le Pen kiu 
ŝajne kaj kriante alvokas naciismajn virtojn sed silentas pri 
siaj mondaj posedaĵoj, havante interesojn ĝis en Ameriko 
(cementa industrio). 
La ne vere publikigo de la teksto kaj ĝia miksiĝo kun 
eŭropa ekzistado ŝajnas al mi hipokrita. Tion mi ne povas 
jesi. Espereble la tekston popoloj resendos al verkistoj pli 
popolemaj, ne aprobante “mondiĝantan” sistemon kiun ni ne 
kontrolas, kiel Eŭropa banko kiu obeas al Monda kapitalo. 
M. Marko 














KIA ŜTATO ESTIS GDR? 


Ĉu ĝuste Blanke scias tion? 


Sinjoro Blanke ŝajne ankoraŭ nun ne havas dubon pri tio, ke 
la muro inter la orienta Germanio kaj okcidenta Germanio 
estis necesa. Por li ĝi estis certe necesa, ĉar li nur tiel kiel 
privilegiito rajtis veturi en la okcidentan eksterlandon. Mi 
kaj mia frato kaj mia fratino, kiuj estis esperantistoj kiel li, ne 
rajtis veturi okcidenten, Ni devis elmigri el GDR por povi ĝui 
la samajn privilegiojn kiel sinjoro Blanke. Li ilin ĝuis jam sen 
tio. Tiom pri la nebulaj multaj kaŭzoj, pri kiuj sinjoro Blanke 
aludas en „Viaj opinioj“. Kaj se ĝuste li parolas pri tio, kio 
tamen funkciis en GDR kaj nun eĉ la senlaborulojn alvokas 
kiel atestantojn por siaj artifikaĵoj, estu dirite, ke tiaj, kiaj li 
detruis la socialismon, ĉar ili pensis ke la socialismo estas 
senkosta magazeno por la priservado de partiaj funkciuloj. 
La impertinenteco de GDR-funkciuloj decide kontribuis al 
tio, ke la socialismo en la tielnomata „ŝtato de la laboristoj 
kaj kamparanoj“ en GDR disrompiĝis. Tute evidente pinĉas 
lin ankaŭ nun neniuj duboj pri sia rolo en GDR, kiel pruvas 
tion pli ol suffĉe liaj laŭdokantoj, kiujn li ankoraŭ nun kantas 
en siaj publikaĵoj, se temas pri sia persono en GDR. (Legu 
ankaŭ en Sennaciulo pri tio.) Interesa fakto estas tiu, ke 
sinjoro Blanke tiam pro sia posteno estis granda komunisto. 
Li eĉ tradukis tiam „La Komunista Manifesto“-n. Por povi 
kapti privilegiojn necesis esti membro de la partio SED. Kaj 
aldone necesis esti doktoro aŭ profesoro. Sed nun sinjoro 
Blanke ne plu estas komunisto, ne plu aktiva ĉe komunistoj 
en la E-movado, ĉar nun ne plu kapteblas privilegioj per 
tio. Nun oni ankaŭ ne plu povas gajni honorojn per tio, ke 
oni kiel ĉefo de la E-movado en GDR helpis elspioni aliajn 
esperantistojn, kiel oni ekzemple elspionis min en Lepsiko. 
Oni ne plu povas glori la muron, oni ne plu povas elsendi 
leterojn, ke la sendado de manuskskriptoj al la okcidenta 
eksterlando estas malpermesita, kiel Blanke tion faris, ĉar la 

muro dank” al la iniciato de multaj GDR-anoj (ankaŭ de mi) 
kaj historiaj hazardoj falis, ktp... Min en Lepsiko elspionadis 
familio S., tion mi scias de sinjoro M. B., kiu estis tiam 
redaktoro de la regiona E-gazeto „Saksa kuriero“. Familio 
S. estis la gvidantoj de la E-movado en Lepsiko, konataj 
ankaŭ kiel redaktoroj. Mi supozas, ke Blanke nun asertas, 
ke li ne sciis ion pri tio. Sed kiu kredu tion? Eble lia avino. 
Jes, li rakontu tion prefere al ŝi. Tiu eble kredas tion al li, ĉar 
sinjoro Blanke tiam estis la ĉefo de la E-movado en GDR. 
Mi ĉiam denove miras, kiel tia kia li, nun volas rakonti al ni 
kiel GDR estis en vero. Tio estas impertinenta kaj senhonta. 
Je lia loko mi pro honto sinkus en la teron. Kaj tial mi tre 
miras, ke ĝuste li nun sidas kun edzino en komitato de 
Belartaj konkursoj ĉe UEA kaj kontrolas denove kion aliaj 
faras. Mi tial ne povas partopreni en tiu konkurso. Mi ne 
lasas denove kontroli min de ili. 


Kara Vilhelmo, kvankam vi ne vivis en GDR, mi diras al vi 
kiel iama elmigrinto el GDR, kiu devis atendi kvar jarojn 
ĝis ellaso el GDR, ne sen antaŭe esti elĵetita el sia laboro 
en kulturdomo aŭ kiel asekuristo ktp...ke vi tute pravas, 
tian socialismon kun tiaj gvidantoj, kiuj senhonte ĝuas 
privilegiojn, ni ne denove bezonas. La komunismo de tiaj 
gvidantoj kondukis al katastrofo kun milionoj da murdigitoj 
en la koncentrejoj de Stalin aŭ Mao aŭ en la Rumanio de 
Ceausescu. Tia socialismo detruis la socialismon ankaŭ kiel 
ideon por longa tempo. Jen grava kaŭzo, kial senlaboruloj, 
kiuj estu atestantoj por Blanke, ankoraŭ nun dubas pri la 
pravigiteco de la ideo de la socialismo. En GDR la socialismo 
pro diversaj kialoj estis ne tiom terura, ne tiom brutala, sed 
ankaŭ en GDR oni pafmortigis homojn sen iu proceso en 
Lepsiko. En la ekzamena prizono Kiistner-strato, oni torturis 
„ŝtatmalamikojn“ en specialaj ĉeloj en Bautzen, Ankaŭ en 
GDR oni strangolis ĉiun liberan vorton. Blanke helpis ĉe 
tio. Ĉiuj, kiuj spite al ĉiuj tiuj spertoj tamen ankoraŭ nun 
gloras tiun sistemon de la subigo de la laborista klaso kaj de 
murdigo de multaj milionoj da homoj estas aŭ senhontaj aŭ 
stultaj. Sinjoro Blanke elserĉu, kio el tio en lia kazo estas la 
ĝusta. Mi estas pro tiaj spertoj por tio, ke la liberigo de la 
laboristoj povas esti nur la afero de la laboristoj mem. Ĝuste 
tiel, kiel tio legeblas en la Komunista Manifesto tradukita 
de la iama komunisto Blanke. La privilegiitoj laŭ Blanke 
tion neniam faros por la laboristoj, ĉar ili denove plenigos 
nur la proprajn poŝojn, kiel kutime. Unue mi, poste nenio 
kaj tiam iam ĉe la fino eble ankoraŭ la aliaj, se ankoraŭ io 
restis, post kiam ni mem jam sufiĉe plenŝtopis nin per ĉiuj 
eblaj atingeblaj privilegioj, jen ilia pensmaniero. Tiel pensis 
la funkciuloj en GDR, precipe tiuj, kiuj ne hontis veturi kiel 
„vojaĝkadroj“ en la okcidenton. Ili preskaŭ ĉiuj estis anoj de 
Stasi. Jes ja! Ili pensis kutime, ke ĉiuj aliaj estas ŝtipkapuloj, 
ĉar nur ili scias, kio estas la vero kaj kio ne, tiel kiel sinjorino 
Blanke, tute evidente ankoraŭ nun pensas tion, se li donas 
la rolon de GDR-eksperto. Sed estu foje de mi dirate al la 
legantoj de Sennaciulo, ke sinjoro Blanke vivis en alia GDR 
ol la plej multaj GDR-anoj, por kiuj GDR estis nenio alia ol 
granda prizono kun manpleno da diktatoroj en la pinto de la 
ŝtato, al kiuj Blanke servis obeeme kaj kun ŝvelinta brusto. 
Sed ne ĉiuj esperantistoj en GDR agis tiel, estis ankaŭ aliaj, 
ekzemple mia frato, mia fratino kaj mi! Ni ne provis vivi 
kiel piedlekantoj de partiaj princoj, sed elmigris el la ŝtato, 
kiu degeneris al paradizo por privilegiita partiokasto. 
Cezar! 




















Sennaciulo, aprilo 2005 








Korespondadreso: 


78-A SAT-KONGRESO 


ZAGREB (HR) 
02.- 09.07.2005 





Marija Beloŝeviĉ, 78a SAT-kongreso, Sveti Duh 130, HR-10000 Zagreb, Kroatio. 
Tel: 4385,98.57,00.46, rete: sat hr(Oyahoo.com, hejmpaĝo: http://(www,78sat-kongreso,tk 


ESm0c0s 


OKK: Marija Beloŝeviĉ, Gordana Plavŝiĉ, Zdenka Svetliĉ 

oj ĝis 10-jaraj ne pagas kotizon. 


partopre antoj el CZ, EE, HU, LT, LV PL, SI, SK ĝuas 3090 rabaton. La partoprenantoj el AL, BG, RO, eksa YU (krom SI, eksa 


SU (krom EE, LT kaj LV) kaj ekster Eŭropo (krom Aŭstralio, Israelo, Japanio, Kanado, Korea Respubliko, Sud-Afriko kaj Usono) ĝuas 


50 96 rabaton. 


LI La kotizo ne estas repagebla, senkonsidere ĉu la aliĝinto ne povas partopreni la Kongreson pro propra volo aŭ pro ia ajn ekstera 


kaŭzo. 


LI Kongresaneco ne estas transdonebla al alia persono. 





QI La kotizo ni 





inkluzivas loĝadon, ekskursojn kaj aliajn pagendajn aferojn. Ĝi ne inkluzivas ian ajn asekuron. 


UI ATENTU : Personoj el landoj, kiuj bezonas enirvizon por Kroatio, devas indiki tion antaŭ la 30-a de aprilo 2005. Pli poste ne plu eblos 
trakti tion, Ni petas ke vizpetantoj nepre aldonu necesajn datumojn. 

Q Al nealiĝintoj la OKK ne sendas invitleteron. 

LI Aliĝo al la kongreso validas nur post la pago de la kotizo kaj koncernaj prezoj. 





OKK komunikas 


Loĝado: 
En la kongresejo dulitaj ĉambroj en la plej 
alta kategorio (t.e. propraj banĉambro kaj 
ĉesejo) ne plu mendeblas. Tiuj kiuj 
deziras pli luksan loĝadon povas elekti 
inter du hotelaj proponoj. En la kongreseja 
areo daŭre mendeblas unulitaj ĉambroj 
(kun propra banĉambro kaj necesejo) kaj 
dulitaj ĉambroj (kun komunaj banĉambro 
kaj necesejo), sed ankaŭ tiuj supozeble 
baldaŭ elĉerpiĝos. 





Ankaŭ estas petataj kongresanoj kiuj 
aliĝis sed ankoraŭ ne mendis loĝadon 
ke ili tion faru kiel eble plej rapide. 


Grave: deziratajn mendojn oni povas 
trakti nur post ilia pago. Ni ne povas 
rezervi deziratan loĝkategorion por ke vi 
pagu surloke, 





nur se aliĝos minimume 
antoj. La informon pri 
ĝia okazo aŭ nuligo ni komunikos al 
la aliĝintoj fine de majo ĝis kiam ni 
petas tiujn kiuj intencas partopreni 

postkongreson aliĝi. 


Premiitoj de la konkurso: 

Inter la ricevitaj respondoj ni premias 

per la libroj: Willy Ehlers, Germanio kaj 

Vilĉjo Simcock, Britio 

Memoraĵojn ricevos: Zlatka 

Bulgario kaj Franciska 
(si 














Stoilova, 
Toubale, 





Nur unu konkursanto listigis ĉiujn landojn 
kun kiuj limas Kroatio, te. Slovenio, 
Hungario, Serbio kaj Montenegro, 
Bosnio kaj Hercegovino kaj Italio. Kun 
ĉi lasta limo estas mara, sed la demando 
ne eksplicite petis listigon de «terlimoj». 
Gratulon al premiitoj! 


Alvoko al la kongresanoj, sed ankaŭ 
al ĉiuj SAT-anoj kaj amikoj de Zagreb 
kaj Kroatio: 

Ĉu vi jam estis en Zagreb kaj/aŭ en iu(j) 
alia(j) parto(j) de Kroatio? Se jes, sendu 
viajn fotojn al la adreso de la OKK. Vi 
povas sendi ĝin ankaŭ 

rete al «sat hrQyahoo.com», 

Dum la kongresa semajno ni okazigos 
publikan ekspozicion «Zagreb kaj Kroatio 
antaŭ mia fotilo». 

Plej interesajn fotojn ni volonte uzos 


por ilustrado de la kongresaj publ 
inkluzive la ttt-paĝon. Pro tio ni anticipe 
dankas, je via preteco doni al ni rajton je 
tio. 





Samtempe ni bonvenigas viajn impresojn 
pri Zagreb kaj Kroatio: ĉu proze ĉu 
poezie. 


Fotoj kaj skribaj impresoj estas bonvenaj 
al la adreso de la OKK ĝis la 10a de junio, 
jare, 






Kongresa glumarko: 
Kongresa glumarko aĉetebla ĉe la sidejo 
de SAT. 


La aktualajn informojn pri la kongreso vi 
ĉiam povas trovi ĉe la ttt-paĝo: 
www.78sat-kongreso.tk 


Adreso de la OKK: 

OKK de la 78a SAT Kongreso 
Sveti Duh 130, 

HR-10000 Zagreb, 

Kroatio, 

sat hryahoo.com, 
www.78sat-kongreso.tk 

Ĉu vi sciis pri la 
kongresurbo ke....? 


ES» == 


PRI ZAGREBO 

En la skribaj dokumentoj oni 
la unuan fojon renkontas Zagrebon en la 
jaro 1094 kiam estis fondita diocezo. Per | 
la ĉarto de la hungara reĝo Bela la 4a en 
la jaro 1242 Zagreb (Gradec) iĝis libera 
reĝa urbo. En la jaro 1577 oni la unuan 
fojon mencias Zagrebon kiel ĉefurbon de 
Kroatio. En la jaro 1850 ĉiuj partoj de la 
urbo estis unuigitaj kaj tiel ĝi iĝis unueca 
urbo. 

Blazono de Zagrebo kun la malfermitaj pordoj 
simbolas malfermitecon de la urbo al ĉiuj bonvolaj homoj. 
Sed ne ĉiam la pordoj de la urbo estis malfermitaj. La 5an de 
novembro 1647 la pordoj estis fermitaj pro la timo de pesto. 
Ĉiuj pordoj krom la ŝtona pordego estis fermitaj kaj tiujn oni 
atente kontrolis. 


Placo Sta. Marko kun simbola preĝejo 
Foto: Marija Beloŝeviĉ 


Placo de Sta Marko dum la historio rolis centran lokon. 
La preĝejo estis fondita en la 13a jc. De la 15a jc. tie okazis 
regulaj — semajnfinaj | 
foiroj. Poste tie estis 
lokita konstruaĵo de 
la ŝtata parlamento 
(la konstruaĵo estis 
konstruita inter la jaroj 
1908 kaj 1910) kaj 
konstruaĵo de la kroata 
registaro. 

Pluraj ver- 
kistoj en siaj verkoj 
priskribis Zagrebon. 
Unu inter plej rimar- 
kindaj verkoj certe 
estas «La trezoro de 
wi oraĵisto» de August 
Ŝenoa (1838-1881). 
Temas pri la historia 
romano el la 16a jc. 
La romano estas la 
unua kompleta granda 
verko tradukita el la kroata al Esperanto. Ĝia traduko aperis 

Dora - ĉefa personeco de romano 
"La trezoro de l'oraĵisto“ 
Foto: Marija Beloŝeviĉ 








en la jaro 1911 far Fran Kolar-Krom. Antaŭ Esperanto, ĝ ĝi estis 
tradukita al la slovena, pola, bohema kaj germana a lin, j. En 
la romano oni renkontas belan filinon de la oraĵisto Dora, kies 
skulptaĵo troviĝas apud la Ŝtona pordego. Tiu pordego. restas 
nura konservata inter kvar pordegoj kiujn havis Gradec. La 
mencion de la pordo oni la unuan fojon trovas jam en la jaro 
1362. Dum la 14a jc. tie troviĝis eta kapeleto. 

— Enla jaro 1891 en Zagrebo aperis la unua tramo tirata 
de ĉevaloj. Elektra tramo aperis en la jaro 1905. La tramreto 
estis signife plivastigita en la jaro 1979 kiam oni inaŭguris la 
linion trans rivero Sava. En la jaro 1954 aperis la unua numero 
de la informa gazeto de Zagreba Elektra Tramo (ZET) redaktita 
de Zvonko Rehoriĉ, fervora esperantisto (i.a. tradukis plurajn 
poemojn de kroataj verkistoj). De la unuaj numeroj de la gazeto 
ĝis fino de la jaro 2003 en la gazeto ekzistis rubriko «Tra la 
mondo» al kiu kontribuis Esperantistoj per urbtrafikaj novaĵoj. 

Survoje de la ĉefa placo al la stacidomo troviĝas arta 
paviliono. Paviliono post servado al budapeŝtanoj festi miljaran 
jubileon de hungara invado en Panonion en la jaro 1896, du 
jarojn poste estis donacita al Zagrebo. 









Arta paviliono 


Foto: M.B. 


Hodiaŭ ĝi servas kiel ekspoziciejo. 

Vidalvide al la paviliono, ĉe la adreso de Placo de 
reĝo Tomislav 21, troviĝas unu inter malmultaj ZEOj en 
Zagrebo. En tiu domo en la jaro 1909 estis la redakcio de 
«Kroata Esperantisto», unua PE gazeto en Kroatio kies unua 






Memortabulo starigita de Zagreba Esperanto-Ligo 
en la jaro 1989 ' 
Foto: M.B. 


numero aperis la 10an de aprilo 1909, Memorante datrevenon, 
tie Zagreba Esperanto-Ligo starigis la memortabulon, 

Okcidenta parto de la urbo Dubrava, kie i.a. okazos 
nia kongreso, kiel urboparto iĝis nur en la jaro 1949, Antaŭ tiu 
jaro estis devige skribi «Dubrava apud Zagreb». 

Dum la mezepoko ĝi estis eklezia bieno kiun uzis 
vilaĝanoj el ĉirkaŭaj vilaĝoj. Ĝia nomo devenas de la arbaro. 
Formon de la loĝloko ĝi ricevis fine de la 19a kaj komence de la 
20a jc. 


Sennaciulo, aprilo 2005 


